Uznesenie Všeobecného súdu (piata komora) z 11. júna 2020 –

VDV eTicket Service/Komisia a INEA

(vec T‑516/19)

„Arbitrážna doložka – Rámcový program pre výskum a inováciu Horizont 2020 (2014 – 2020) – Projekt ‚European Travellers Club: Account‑Based Travelling across the European Union – ETC‘ – Dohoda o grante – Rozhodnutie INEA, ktorým sa určité náklady vynaložené v rámci subdodávateľských zmlúv vyhlasujú za neoprávnené – Nesprávne označenie žalovaného – Akt, ktorý patrí výlučne do zmluvného rámca, od ktorého je neoddeliteľný – Legitímna dôvera – Žaloba sčasti neprípustná a sčasti zjavne bez právneho základu“

1. Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Žaloba, ktorá sa v skutočnosti týka sporu zmluvnej povahy – Zrušenie listu, ktorý zaslala INEA a ktorý sa týkal výpočtu grantu priznaného v rámci dohody o grante – Nedostatok právomoci súdu Únie – Neprípustnosť (článok 256 ods. 1, články 263, 272 a 274 ZFEÚ; Rokovací poriadok Všeobecného súdu, článok 130 ods. 1 a 7) (pozri body 33 – 36, 38, 41, 42)

2. Súdne konanie – Podanie návrhu na Všeobecný súd na základe arbitrážnej doložky – Zmluva, ktorá sa riadi vnútroštátnym právom – Uplatniteľnosť vnútroštátneho hmotného práva – Podliehanie dohody o grante pravidlám práva Únie, ktoré sa prípadne doplnia vnútroštátnym právom (článok 272 ZFEÚ) (pozri body 50, 51)

3. Súdne konanie – Podanie návrhu na Všeobecný súd na základe arbitrážnej doložky – Zmluva uzavretá v rámci osobitného programu pre výskum a inovácie – Odmietnutie INEA považovať za oprávnené náklady určité náklady vynaložené v rámci subdodávateľských zmlúv – Žiadosť o vrátenie uvedených vynaložených nákladov – Spochybnenie príjemcu týkajúce sa metódy výpočtu oprávnených nákladov – Zneužitie práva, čoho sa údajne dopustila INEA – Podmienky – Neexistencia – Odvolávanie sa na povinnosť náležitej starostlivosti – Rozsah – Povinnosť INEA overiť vôľu alebo možnosť príjemcu pomoci splniť podmienky na priznanie zmluvy – Neexistencia (články 263 a 272 ZFEÚ) (pozri body 52, 54, 56 – 60)

4. Súdne konanie – Podanie návrhu na Všeobecný súd na základe arbitrážnej doložky – Zmluva uzavretá v rámci osobitného programu pre výskum a inovácie – Odmietnutie INEA považovať za oprávnené náklady určité náklady vynaložené v rámci subdodávateľských zmlúv – Žiadosť o vrátenie uvedených vynaložených nákladov – Spochybnenie príjemcu týkajúce sa metódy výpočtu oprávnených nákladov – Uvedenie zásady ochrany legitímnej dôvery – Podmienky – Presné uistenia poskytnuté administratívou – Odvolávanie sa na nekonanie v momente predloženia predbežného návrhu projektu, v momente uzavretia danej zmluvy, ako aj v rámci jej plnenia – Neprípustnosť (články 263 a 272 ZFEÚ) (pozri body 66, 68)

Predmet

Po prvé návrh na základe článku 272 ZFEÚ na určenie, že neuznanie nákladov vo výške 407443,04 eura v rámci programu Horizon 2020 prostredníctvom listu INEA Ares(2019)3151305 z 13. mája 2019 je protiprávne, a po druhé a subsidiárne, návrh na základe článku 263 ZFEÚ na vyhlásenie neplatnosti toho istého listu v rozsahu, v akom sa v ňom uvedené náklady vyhlasujú v uvedenej sume za neoprávnené

Výrok

1. Žaloba sa zamieta sčasti ako neprípustná a sčasti ako zjavne bez právneho základu.